The Space Between Us (filem)

The Space Between Us inggih punika filem fiksi ilmiah romantis saking Amérikah Sarékat ingkang dipundamel taun 2017. Filem punika dipunsutradarani Peter Chelsom, dhedhasar skénario anggitanipun Allan Loeb, dipunangkat saking cariyos anggitanipun Stewart Schill, Richard Barton Lewis lan Loeb. Para paraga ingkang kadhapuk wonten filem punika antawisipun Gary Oldman, Asa Butterfield, Britt Robertson, lan Carla Gugino, ingkang nyariyosaken bab laré nèm ingkang lair wonten planit Mars, lajeng wangsul dhumateng Bumi.

Pamundhutan gambar utami filem punika dipun-cakaken tanggal 14 September 2015, ing Albuquerque, New Mexico. Wondéné pambabaranipun kalaksanan tanggal 3 Fèbruari 2017 déning STX Entertainment. Éwasemanten, filem punika mboten katampi kanthi saé déning sagung pamirsa lan juru kritik. Napa malih sasampunipun dipunbabar namung kasil ngempalaken arta $10.5 yuta, kangmangka ragatipun telas $30 yuta.

 Ringkesan 
Kacariyosaken bilih NASA ngintun para astronot dhumateng planit Mars, kalebet Sarah Elliot ingkang mboten kanyana jebulipun saweg ngandhut salebetipun padharanipun. Dumugi planit Mars, jabang bayi Gardner Elliot lair kanti slamet, nanging nyawanipun Sarah Elliot mboten saget kaslametaken. Piyambakipun séda mboten dangu sasampunipun Gardner lair. Salajengipun, Gardner dipunemban déning para asronot salaminipun nembelas taun. Ing kala mangsa punika, Garner saget sesambetan dhumateng Bumi miyos internèt, kalebet tepang kaliyan Tulsa, prawan ingkang taksih sekolah. Kekalihipun sami-sami kesengsem. Perkawis sanès ingkang dipunadhepi, Gardner ingkang lair wonten planit Mars dipunkuwatosaken mangkih mboten saget nglampahi gesang ing Bumi awit saking wontenipun gravitasi.

Cariyos salajengipun, para astronot kalebet Gardner sami wangsul kanthi slamet wonten Bumi. Lan Gardner kasil manggihi Tulsa ing pawiyatanipun. Wiwitanipun Tulsa mboten pitados kaliyan katranganipun Garnder bilih piyambkipun punika lair ing Mars. Nanging dangu-dangu pitados, kepara malah mbiyantu madosi griya ingkang sami wonten foto. Nanging prakawis kasehatan Gardner ndadosaken kuwatos Nathaniel Sheperd, pimpinan para astronot.

Sasampunipun endha saking Nathaniel lan Kendra, Gardner lan Tulsa kasil nemokaken griyanipun Sarah Elliot, lan ing mriku pinanggih pamanipun. Awit saking mboten kiyat nampèni kaanan ingkang awrat, Gardner nyobi pejah kanthi nyemplung sagara, nanging saget katulung déning Nathaniel ingkang ngakèni bilih piyambakipun punika ramanipun. Ing pungkasan, Nathaniel mbekta Gardner dhumateng planit Mars. Pepisahan kaliyan Tulsa tuhu adamel netes luhing kekalihipun. Filem katutup kanthi adègan Gardner kaliyan Nathaniel wonten planit Mars.

 Ingkang maragani 
 Gary Oldman-Nathaniel Shepherd
 Asa Butterfield-Gardner Elliot
 Carla Gugino-Kendra Wyndham
 Britt Robertson-Tulsa
 B. D. Wong-Genesis Director Tom Chen
 Janet Montgomery-Sarah Elliot
 Trey Tucker-Harrison Lane
 Scott Takeda-Dr. Gary Loh
 Adande Thorne-Scott Hubbard
 Colin Egglesfield-Sarah's brother
 Gil Birmingham-Shaman Neka
 Logan Paul-Roger

 Pambabaran 
Ing wulan Agustus 2015, STX Entertainment ngedalaken jadwal pambabaran filem ing surya 29 Juli 2016. Salajengipun wanci pambabaran dipun-gantos déning pambabaran filem damelanipun STX ingkang sanès, jejudhul Bad Moms, lan dipunlih 19 Agustus 2016. Nanging filem Kubo and the Two Strings, Ben-Hur]], lan [[War Dogs (2016 film)|War Dogs ugi mundhut wanci punika, 19 Agustus 2016 lan STX Entertainment pungkasanipun ngalih wanci pambabaran wonten 21 Désèmber 2016, sinambi ngampungaken pérangan ingkang dèrèng tumata. Filem punika lajeng dipunlih wanci pambabaranipun ing 16 Désèmber 2016, lan pungkasanipun STX Entertainment pikantuk tanggal pambabaran wonten 3 Fèbruari 2017.

Box office
The Space Between Us ngempalaken arta $7.9 yuta saking pambabaran wonten Amérikah Sarékat lan Kanada, lan $2.6 yuta saking papan panggènan sanès, dados gunggung ngempalaken arta $10.5 yuta, kangmangka ragatipun sampun medal $30 yuta.

 Bebungah 
 Bebungah Kategori Nominasi Kasil Ref. 2016 Teen Choice Awards Choice Movie Actress: AnTEENcipated Britt Robertson  

 Ugi pirsani 
 List of films set on Mars

 Rujukan 

 External jawi  


Kategori:2017 films
Kategori:2010s adventure films
Kategori:2010s romance films
Kategori:2010s science fiction films
Kategori:American films
Kategori:Films directed by Peter Chelsom
Kategori:Films shot in New Mexico
Kategori:Science fiction adventure films
Kategori:American science fiction films
Kategori:American space adventure films
Kategori:American teen romance films
Kategori:STX Entertainment films
Kategori:Huayi Brothers films
Kategori:Films about NASA
Kategori:Films about adoption
Kategori:Films about orphans
Kategori:Films about space hazards
Kategori:Films set in Florida
Kategori:Films set in California
Kategori:Films set in Colorado
Kategori:Films set in the Las Vegas Valley
Kategori:Films set in 2018
Kategori:Films set in 2036
Kategori:Mars in film
Kategori:Artikel Wiki Mrebawani II kalamangsa 1